Rakkaat esirukoilijat ja rukoussoturit!
Tällä viikolla alan käsitellä erittäin tärkeää ajankohtaista aihetta.
Aion puhua pedon merkistä.
PEDON MERKKI
Luen katkelman Ilmestyskirjasta -
ja sen luvusta 13.
Luvun lopun 3 jakeessa, jakeesta 16 eteenpäin sanotaan: -
"Ja se saa kaikki, pienet ja suuret, sekä rikkaat että köyhät, -
sekä vapaat että orjat, panemaan merkin oikeaan käteensä tai otsaansa,
ettei kukaan muu voisi ostaa eikä myydä kuin se, jossa on merkki: -
pedon nimi tai sen nimen luku.
Tässä on viisaus. Jolla ymmärrys on, -
se laskekoon pedon luvun; -
sillä se on ihmisen luku.
Ja sen luku on kuusisataa kuusikymmentä kuusi."
Ne, jotka tuntevat Raamatun, samoin kuin monet muutkin -
ovat kuulleet pedon merkistä -
ja luvusta 666 antikristuksen lukuna.
Ennen kuin käsittelen -
Ilmestyskirjan luvun 13 tekstiä tarkemmin, -
minun täytyy ensin laskea perustus -
osoittamalla, että tämä on sellainen asia, -
jonka me uskovatkin joudumme kohtaamaan.
Kuulin hiljattain erittäin hienon raamatunopettajan -
puhuvan tästä aiheesta.
Hänen sanomansa oli: "Älkää pelätkö tätä aikaa."
Hän saattoi sanoa niin, koska hän teki erittäin selväksi sen, -
että pedon merkki on asia, -
jota meidän uskollisten uskovien ei tarvitse pelätä, -
sillä ennen kuin se tapahtuu, meidät temmataan, -
eikä meidän tarvitse kohdata sitä.
Jos se pitää paikkansa, silloin tämä on ajanhukkaa, -
että minä puhun tästä.
Mutta en usko, että tuo opetus on linjassa Jumalan Sanan kanssa.
Niinpä siksi minä, ennen kuin puhun tarkemmin pedon merkistä, -
osoitan teille, että tämä on jotain, -
jonka me todella Jeshua Messiaan, Jeesuksen Kristuksen, seuraajina -
joudumme kestämään ja käymään läpi.
Me aloitamme tarkastelemalla -
Matteuksen evankeliumin lukua 24.
Tämä on luku, joka sisältää -
Herra Jeshuan, Mestarimme, tärkeimmän eskatologisen puheen.
Monet ovat kutsuneet tätä lukua -
Raamatun kaikkien profetioiden tukirangaksi.
Se esittelee lopunaikojen pääpiirteet.
Kaikki muut opetukset -
erityisesti Uudesta testamentista apostoleilta -
Herran tulosta ja Messiaan paluusta -
ovat jotain, mikä voidaan yhdistää -
runkoon tai, kuten sanoin, aiheen tukirankaan, -
jonka löydämme Matteuksen evankeliumin luvusta 24.
Sanotaan myös, että kaikki pitää vahvistaa -
kahden tai useamman todistajan sanalla.
Niinpä minä teen niin, että minä vertaan Matt. 24:ää -
myöhemmin Ilmestyskirjasta saamamme tiedon kanssa.
Siellä Jeshua antoi enkelinsä kautta -
aiempaa tarkempaa ilmestystä lopunajoista apostoli Johannekselle, -
joka kirjoitti sen Ilmestyskirjaan.
Tulemme näkemään, että Matt. 24:ssä esitelty runko -
sopii täydellisesti sanomaan, -
joka myöhemmin annetaan Johannekselle -
ja joka on kirjoitettu Ilm. 6:een.
Aloitamme Matt. 24. luvun jakeesta 1.
"Ja Jeesus lähti ulos pyhäköstä ja meni pois; ja hänen opetuslapsensa -
tulivat hänen tykönsä näyttämään hänelle pyhäkön rakennuksia.
Niin hän vastasi ja sanoi heille: 'Ettekö näe näitä kaikkia?
Totisesti minä sanon teille: -
tähän ei ole jäävä kiveä kiven päälle, maahan jaottamatta.'"
Kun opetuslapset kuulivat sen, he alkoivat saman tien yhdistää tätä -
temppelin häväistykseen, josta erityisesti Daniel puhuu.
Silloin antikristus istuu Jumalan temppelissä -
ja pystyttää kauhistuksen, joka tuo hävityksen.
Se tapahtui makkabealaisten ja Antiokhos Epifaneen aikana -
noin 160 vuotta ennen Jeshuan syntymää.
Lisäksi opetuslapset yhdistivät sen selvästikin siihen, -
kun Messias palaa voimassa ja suuressa kirkkaudessa -
tuhoamaan vihollisen ja perustamaan Jumalan valtakunnan koko maailmaan.
Luemme eteenpäin jakeesta 3.
"Ja kun hän istui Öljymäellä, tulivat opetuslapset erikseen hänen tykönsä -
ja sanoivat: 'Sano meille: milloin se tapahtuu'".
Toisin sanoen temppelin tuho.
En usko heidän tienneen, että tuho olisi niin perusteellinen, -
ettei jäisi kiveä kiven päälle.
He puhuivat vain häväistyksestä, joista Daniel oli puhunut.
He sanoivat: "Sano meille: milloin se tapahtuu, -
ja mikä on sinun tulemuksesi [...] merkki?"
Kreikan sana tässä on "parousia".
Se on hyvin tärkeä sana.
Se on yleisin kreikan sana, jota Messiaan tulosta käytetään.
Mielenkiintoista kyllä, se on käännetty hyvin tarkasti tässä sanaksi "tulemus".
"Mikä on sinun tulemuksesi merkki?"
Hän, Jeshua istui heidän edessään. Hän siis oli siellä jo.
Mutta he puhuivat tietystä ilmestyksestä, -
jonka mukaan Jeshua on kirkkauden kuningas, -
Messias, joka nousee Kuninkaana valtaistuimelleen Jerusalemissa.
Eivät he varmastikaan tienneet, että Hän pian kuolee, nousee kuolleista, -
nousee ylös taivaaseen ja sitten palaa taivaasta -
noin 2 000 vuoden päästä.
Heillä tuskin oli siitä aavistustakaan. He kuitenkin puhuivat parousiasta, -
ilmestyksestä, jonka mukaan Jeshua on Israelin Messias -
ja Kuningas, joka tuo Jumalan valtakunnan maan päälle.
Siitä on kysymys.
"Mikä on sinun tulemuksesi ja maailman lopun merkki?"
Näillä siis on yhteys, tämän maailmanajan lopulla, -
Messiaan tulolla Kuninkaana -
ja temppelin häväistyksellä juuri sitä ennen.
Meidän on hyvin tärkeää pitää mielessä kysymys, -
mikä on oleva kaikkien näiden asioiden merkki.
Siitä Jeshua alkaa heille opettaa.
Jae 4: "Silloin Jeesus vastasi ja sanoi heille: -
Katsokaa, ettei kukaan teitä eksytä."
Hän siis varoittaa heitä ensimmäisenä eksytyksestä.
On mielenkiintoista nähdä rinnakkaisteksti Ilm. 6:ssa.
Se on ensimmäinen sarja näkyjä, -
jotka apostoli Johannes näki Messiaan tulosta ja lopunajoista.
Ilm. 1―3 ovat vain johdanto.
Hän kirjoittaa seurakunnille valmistellakseen niitä tulevaan.
Sitten hänet vietiin taivaaseen. Hän näki valtaistuimen.
Hänelle näytettiin Herran ja ylösnousseen Messiaan valtasuuruus.
Ja sitten luvussa 6 alkavat ilmestykset -
tämän maailmanajan lopusta.
Ja Ilmestyskirjan luku 6 -
kertoo lopunajoista pääpiirteittäin.
Niitä kuvaillaan yksityiskohtaisemmin myöhemmin Ilmestyskirjassa.
Se alkaa ensimmäisellä sinetillä, -
valkoiseen hevoseen liittyvällä varoituksella.
Valkoisella hevosella istuva menestyy. Hänellä on jousi, ja hän voittaa.
Se on kuva väärästä messiaasta, -
joka tulee melkein kuin oikea Messias luvussa 19 valkoisella hevosella.
Tässä on kuitenkin väärä messias, joka tekeytyy oikeaksi Messiaaksi.
Se on siis antikristuksen eksytys, -
jota ensimmäisen sinetin avaaminen Ilm. 6:ssa kuvaa -
ja jota kuvaillaan valkoisena hevosena.
Ei oikeana valkoisena hevosena, jolla Messias tulee, -
vaan sellaisena, joka tulee Hänen edellään huijarina ja eksyttäjänä -
ja yrittää ottaa Messiaan osan -
mutta tekee sen vihollisen puolesta.
Eli jakeet 4 ja 5 tässä.
Luetaan Matt. 24:stä.
"Silloin Jeesus vastasi ja sanoi heille: Katsokaa, ettei kukaan teitä eksytä.
Sillä monta tulee minun nimessäni sanoen: 'Minä olen Kristus', -
ja he eksyttävät monta."
Tahdon mainita, että tässä ei tarkoiteta niitä, -
jotka sanovat olevansa itse Messiaita, Kristuksia.
Miksi näin? Koska tässä sanotaan, -
että he tulevat Jeshuan, Jeesuksen, nimessä -
ja sanovat: "Minä olen Kristus". Siis, että Jeshua on Kristus, Messias.
Tässä ei puhuta vieraista uskonnoista, vaan eksytyksestä, -
joka tulee seurakuntaan uskovien joukkoon -
ja johtaa monet harhaan väärällä opetuksellaan.
Se tulee olemaan laittomuutta, -
jota kuvataan tässäkin muutamaa jaetta myöhemmin.
Siinä tulee olemaan niitä, jotka alkavat opettaa -
vääriä opetuksia, toisin sanoen, -
johtaakseen monia harhaan. Se on ensimmäinen merkki.
Minä väitän, että näemme sitä hyvin selvästi omana aikanamme.
Näemme sellaisten suosittujen opetusten leviävän, -
jotka eivät ole linjassa Raamatun kanssa.
Paavali varoitti Timoteusta tästä hyvin paljon.
Hän varoitti laittomuudesta 2. Tess. kirjeessä, -
mutta myös Timoteusta. Luetaan 2. Tim. 4:stä, -
joka viittaa tähän mielestäni enemmän. Jakeesta 1.
Tähän Jeshua viittaa Matt. 24:ssä.
"Minä vannotan sinua Jumalan ja Kristuksen Jeesuksen edessä, -
joka on tuomitseva eläviä ja kuolleita, sekä hänen ilmestymisensä -
että hänen valtakuntansa kautta: saarnaa sanaa, -
astu esiin sopivalla ja sopimattomalla ajalla, -
nuhtele, varoita, kehoita, kaikella pitkämielisyydellä ja opetuksella."
Erittäin tärkeää juuri nyt. Kuunnelkaa, jae 3.
"Sillä aika tulee, jolloin he eivät kärsi tervettä oppia, -
vaan omien himojensa mukaan korvasyyhyynsä -
haalivat itselleen opettajia".
He kuulevat vain, mitä he haluavat kuulla.
"...ja kääntävät korvansa pois totuudesta ja kääntyvät taruihin."
Juuri tästä Jeshua puhuu tässä jakeissa 4―5, -
kun Hän sanoo, että monia tulee Hänen nimessään -
väittäen edustavansa Jeshuaa, Jeesusta.
He sanovat, että Hän on Messias, mutta he johtavat monia harhaan.
Sana "monia" sanotaan moneen otteeseen, -
kolme kertaa, Matt. 24:ssä.
Monet menevät eksyttäjien lankaan.
Sitten jae 6. "Ja te saatte kuulla sotien melskettä ja sanomia sodista; -
katsokaa, ettette peljästy. Sillä näin täytyy tapahtua, -
mutta tämä ei ole vielä loppu.
Sillä kansa nousee kansaa vastaan ja valtakunta valtakuntaa vastaan".
Tämä vastaa toista sinettiä Ilm. 6:ssa. Jakeessa 3 sanotaan: -
"Ja kun Karitsa avasi toisen sinetin, -
kuulin minä toisen olennon sanovan: Tule!
Niin lähti toinen hevonen, tulipunainen, -
ja sen selässä istuvalle annettiin valta ottaa pois rauha maasta, -
että ihmiset surmaisivat toisiaan; ja hänelle annettiin suuri miekka."
Tämä vastaa sotia ja sanomia sodista.
Kaava on tarkalleen sama -
Ilm. 6:ssa ja Matt. 24:ssä.
Jatkan sitten Matt. 24:7:stä.
"...ja nälänhätää ja maanjäristyksiä tulee monin paikoin."
Kuningas Jaakon käännöksessä mainitaan myös kulkutaudit.
Muistaakseni sana oli se.
Sitä ei esiinny kreikan tekstissä, -
johon käyttämäni ESV-käännös pohjautuu.
Näemme, että tämä on tarkalleen sama kuin Ilm. 6.
"Ja kun Karitsa avasi kolmannen sinetin, -
kuulin minä kolmannen olennon sanovan: Tule!
Ja minä näin, ja katso: musta hevonen".
Ensimmäinen oli valkoinen, ensimmäinen sinetti. Eksytys.
Toinen sinetti vastaa punaista hevosta eli sotia ja sanomia sodasta.
Kolmas hevonen on musta.
Tässä sanotaan: "musta hevonen; -
ja sen selässä istuvalla oli kädessään vaaka.
Ja minä kuulin ikäänkuin äänen niiden neljän olennon keskeltä sanovan: -
Koiniks-mitta nisuja yhden denarin, ja kolme koiniksia ohria yhden denarin!
Mutta älä turmele öljyä äläkä viiniä."
Se on ruoan säännöstelemistä. Ruoasta tulee pulaa.
Se vastaa sitä, mitä tässä sanotaan, että on nälänhätää.
Tulee nälänhätä. Se on kolmas hevonen Ilmestyskirjan luvussa 6.
Sitten seuraava hevonen.
Neljäs sinetti avataan, jae 7.
"Ja kun Karitsa avasi neljännen sinetin, -
kuulin minä neljännen olennon äänen sanovan: Tule!
Ja minä näin, ja katso: hallava hevonen; -
ja sen selässä istuvan nimi oli Kuolema, -
ja Tuonela seurasi hänen mukanaan, -
ja heidän valtaansa annettiin neljäs osa maata, -
annettiin valta tappaa miekalla ja nälällä ja rutolla [kulkutaudeilla] -
ja maan petojen kautta."
Tämä vastaa sitä, mitä sanotaan Matt. 24:ssä -
Kuningas Jaakon käännöksessä, kulkutaudit.
Se on neljäs merkki, ja se vastaa neljättä sinettiä -
Ilmestyskirjan luvussa 6.
Luemme eteenpäin Matt. 24:8:sta: -
"Mutta kaikki tämä on synnytystuskien alkua."
Ensimmäiset neljä merkkiä, -
eksytys, sodat, nälänhätä ja kulkutaudit, -
niitä vastaavat neljä ensimmäistä sinettiä -
ja neljä hevosta -
edustavat lopunaikojen ensimmäistä vaihetta.
Jeshua kutsuu niitä synnytystuskien aluksi.
Kun viides sinetti avataan, -
mistä kerrotaan Matt. 24:9:ssä, -
huomaamme, että astumme aikakauteen -
neljän hevosen ja synnytystuskien alun jälkeen -
siihen, mitä monet raamatunopettajat kutsuvat -
suureksi ahdistukseksi.
Katsotaan, mitä Jeshua sanoo. Jae 9.
"Silloin teidät annetaan vaivaan, ja teitä tapetaan, -
ja te joudutte kaikkien kansojen vihattaviksi minun nimeni tähden.
Ja silloin monet lankeavat pois, -
ja he antavat toisensa alttiiksi ja vihaavat toinen toistaan.
Ja monta väärää profeettaa nousee, ja he eksyttävät monta."
Silloin on siis jatkuvaa eksytystä, joka vain kasvaa ja kasvaa.
Jae 12. "Ja sentähden, että laittomuus pääsee valtaan, -
kylmenee useimpien rakkaus."
Laittomuus mainitaan yhä uudelleen ja uudelleen, -
kun puhutaan lopunajoista.
Paavali puhuu tästä aika pitkästi 2. Tess. kirjeen luvussa 2.
Katsomme sitä kohta, mutta verrataan tätä ensin -
Ilm. 6:n viidettä sinettiä.
Se vastaa tarkalleen sitä, mitä äsken luimme Matt. 24:stä.
Jae 9. "Ja kun Karitsa avasi viidennen sinetin, näin minä alttarin alla -
niiden sielut, jotka olivat surmatut Jumalan sanan tähden -
ja sen todistuksen tähden, joka heillä oli."
Tässä näemme marttyyrit, jotka esitellään meille, -
kun viides sinetti avataan.
Se vastaa tarkasti Matt. 24:9:ää, -
"teidät annetaan vaivaan ja teitä tapetaan".
Tulee marttyyrikuolemia. Tämä on se suuri ahdistus, joka tulee.
Ja itse asiassa se on Matt. 24:n teema -
jakeesta 9 aina jakeeseen 28.
Luopumus, lankeaminen, laittomuus, vaino.
Juuri tässä asiayhteydessä -
puhumme myös kauhistuksesta, joka tuo hävityksen.
Tässä haluan nostaa esiin jaejakson, -
jota ei nyt ehditä käsitellä tarkemmin.
Mutta katsotaan ensin jaetta 12, jossa sanotaan, -
että laittomuus pääsee valtaan.
2. Tess. 2, jakeesta 1 eteenpäin.
"Mutta mitä tulee meidän Herramme Jeesuksen Kristuksen tulemukseen".
Tässäkin on kreikan sana parousia, tulemus, -
ilmestys Messiaasta Kuninkaana -
Hänen saapuessaan Jerusalemiin.
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä".
Eli kun meidät temmataan olemaan Hänen kanssaan.
Se tapahtuu, kun Hän saapuu parousiassaan.
"...me pyydämme teitä, veljet, ettette anna minkään hengen -
ettekä sanan ettekä minkään muka meidän lähettämämme kirjeen -
heti järkyttää itseänne, niin että menetätte mielenne maltin, -
ettekä anna niiden itseänne peljästyttää, -
ikäänkuin Herran päivä jo olisi käsissä."
Herran päivä on suorassa yhteydessä Messiaan tulemukseen -
ja Jumalan tuomioihin maan päällä.
Tutkimme sitä hieman myöhemmin.
Se liittyy Herran tulemukseen, -
Herran parousiaan, kun Hän tulee tuomitsemaan maailman.
Hänen vihansa lankeaa niiden ylle, jotka eivät usko.
Se on yhteydessä Herran päivään.
Jae 3. "Älkää antako kenenkään vietellä itseänne millään tavalla.
Sillä se päivä..." Herran päivä -
ja Herra Jeshuan tulemuksen, parousian, päivä.
Ne ovat synonyymisiä asioita. Ne ovat kytköksissä toinen toiseensa.
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu -
ja laittomuuden ihminen ilmestyy". Laittomuuden ihminen.
"...kadotuksen lapsi".
Tämä osoittaa selvästi, että ennen Herran tulemista, parousiaa, -
ja Herran päivän esittelyä -
tulee ensin luopumus, -
niin että laittomuuden ihminen ilmestyy.
Luetaan eteenpäin. Näemme sen selvästi.
"...tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu Jumalan temppeliin -
ja julistaa olevansa Jumala."
Siihen viitataan Matt. 24:15:ssä -
hävityksen kauhistuksena, joka seisoo pyhässä paikassa.
Se on antikristuksen ilmestyminen.
"Ettekö muista, että minä, kun vielä olin teidän tykönänne, -
sanoin tämän teille? Ja nyt te tiedätte, mikä pidättää, -
niin että hän vasta ajallansa ilmestyy.
Sillä laittomuuden salaisuus on jo vaikuttamassa; -
jahka vain tulee tieltä poistetuksi se, -
joka nyt vielä pidättää".
Olemassa on monia tulkintoja siitä, mikä antikristusta vielä pidättää, -
niin että hän voi tulla vasta, kun otetaan pois se, mikä pidättää.
Uskon, että asiayhteys tässä on hyvin selvä.
Laittomuuden ihminen, se, joka vastustaa, -
ei voi ilmestyä, ennen kuin laittomuus on tullut -
poistamaan Jumalan lain perustukset, -
kymmenen käskyä, joihin kiteytyy koko Toora.
Niihin kiteytyvät viisi Mooseksen kirjaa.
Se on perustus, joka täytyy ensin poistaa, -
ennen kuin laittomuuden ihminen voi ilmestyä.
Hänet pitää ensin raivata tieltä. Kuka on hän? Mooses.
Ja se pitää ensin ottaa pois tieltä.
Se on laki, Jumalan käskyt.
Minusta vaikuttaa hyvin selvältä, että se antikristusta pidättää.
Kuuntelin erästä kuuluisaa amerikkalaista johtajaa, -
jonka nimi taisi olla Charlie Kirk.
Hän oli paneelikeskustelussa -
eräässä suuressa seurakunnassa Kaliforniassa. Hän puhui -
uudesta maailmanjärjestyksestä, maailman yhtenäishallinnosta -
ja siitä, miten yritetään perustaa yhtenäistä maailmanjärjestystä, -
joka on se, mitä Raamattu sanoo -
antikristuksen maailmanjärjestelmäksi lopunaikoina.
Charlie Kirk sanoi jotain kiintoisaa.
Hän sanoi, että kymmenestä käskystä -
yritetään murtaa joka ikinen, -
jotta voitaisiin perustaa antikristuksen diktatuuri -
ja maailman yhtenäishallinnon diktatuuri.
Uskon, että juuri tästä Paavali puhuu 2. Tess. 3:ssa, -
Jumalan käskyjen murtamisesta, laittomuudesta, -
joka valmistaa tietä laittomuuden ihmisen tulemiselle.
Siksi Paavali kirjoittaa, että nyt te tiedätte, mikä pitää ensin poistaa, -
Jumalan lain perustukset, "Älä tapa", "Älä varasta", -
"Älä tee huorin", "Älä anna väärää todistusta", -
kaikki nämä asiat. Nyt yritetään hajottaa perheet, -
murhata abortoimalla ja eutanasialla, -
ja muillakin keinoilla tappaa ihmisiä, viattomia ihmisiä.
Se nakertaa yhteiskunnan perustusta, -
ja sen täytyy tapahtua ensin, -
ennen kuin laittomuuden ihminen voi ilmestyä ja nousta valtaan.
Se on siis erittäin tärkeä merkki.
Palataan Matt. 24:ään.
Ja aion jatkaa siitä myöhemmin opetuksessani pedon merkistä, -
sillä se on hyvinkin avainasia.
Matt. 24:13: "Mutta joka vahvana pysyy loppuun asti, se pelastuu."
Se on erittäin tärkeä kehotus.
Pysyä vahvana vainojen, marttyyri- kuolemien ja laittomuuden aikana, -
joka kasvaa ja joka saa ihmiset luopumaan rakkaudesta.
Mutta jakeessa 14 sanotaan, ja tämä on tärkeä huomio: -
"Ja tämä valtakunnan evankeliumi pitää saarnattaman -
kaikessa maailmassa, todistukseksi kaikille kansoille; -
ja sitten tulee loppu."
Tämä hyvin vaikea viidennen sinetin, suuren ahdistuksen, aika, -
on ennen näkemättömän luopumuksen ja laittomuuden aikaa, -
mutta se on myös aikaa, -
jolloin evankeliumi julistetaan voimalla niin kuin ei kertaakaan aiemmin.
Olen siitä täysin varma, ja haluan osoittaa sen -
lukemalla Ilmestyskirjasta luvun 7 jakeesta 9 eteenpäin.
Kuunnelkaa, mitä tässä sanotaan.
"Tämän jälkeen minä näin, ja katso, oli suuri joukko, -
jota ei kukaan voinut lukea, kaikista kansanheimoista -
ja sukukunnista ja kansoista ja kielistä".
Muista, mitä Jeshua sanoi jakeessa 14: -
"tämä valtakunnan evankeliumi pitää saarnattaman -
kaikessa maailmassa, todistukseksi kaikille kansoille".
Samaan viitataan myös Ilm. 6:9:ssä: -
"suuri joukko, jota ei kukaan voinut lukea".
Niin suuri se on. Liian suuri edes laskettavaksi.
Uskon, että tässä puhutaan maailman- historian suurimmasta herätyksestä, -
joka puhkeaa keskellä suurta ahdistusta.
"...kaikista kansanheimoista ja sukukunnista ja kansoista ja kielistä, -
ja ne seisoivat valtaistuimen edessä ja Karitsan edessä -
puettuina pitkiin valkeihin vaatteisiin, ja heillä oli palmut käsissään".
Tässä viitataan lehtimajanjuhlaan, jota vietettiin, -
kun sato oli kokonaan kerätty.
"...ja he huusivat suurella äänellä sanoen: -
Pelastus tulee meidän Jumalaltamme, joka valtaistuimella istuu, -
ja Karitsalta."
Hän on suuri Vapahtaja, -
joka tuo pelastusvoiman ennennäkemättömällä tavalla -
keskelle vainoja ja marttyyrikuolemia.
Jakeessa 14 nimittäin sanotaan, -
ja tässä enkeli puhuu Johannekselle: -
"Nämä ovat ne, jotka siitä suuresta ahdistuksesta tulevat, -
ja he ovat pesseet vaatteensa ja valkaisseet ne Karitsan veressä."
Haluan nostaa esiin, että voimme odottaa -
maailmanhistorian suurinta herätystä -
aivan suuren ahdistuksen keskellä.
Palataan Matt. 24:ään.
"Kun te siis näette hävityksen kauhistuksen, -
josta on puhuttu profeetta Danielin kautta, seisovan pyhässä paikassa -
― joka tämän lukee, se tarkatkoon ― silloin ne, jotka Juudeassa ovat, -
paetkoot vuorille".
Tämä liittyy siihen, mitä myös Ilm. 13:ssa kerrotaan -
pedon kuvasta.
Luetaan siitä -
jakeesta 11. "Ja minä näin toisen pedon nousevan maasta, ja sillä oli -
kaksi sarvea niinkuin karitsan sarvet, ja se puhui niinkuin lohikäärme.
Ja se käyttää kaikkea ensimmäisen pedon valtaa sen nähden -
ja saattaa maan ja siinä asuvaiset kumartamaan ensimmäistä petoa, -
sitä, jonka kuolinhaava parani. Ja se tekee suuria ihmeitä, -
niin että saa tulenkin taivaasta -
lankeamaan maahan ihmisten nähden."
Tätä toista petoa kuvataan myöhemmin -
luvussa 19 vääräksi profeetaksi.
Se vastaa Jeshuan sanoja tässä, -
kun Hän puhuu marttyyriuden ajasta, että tulee monia vääriä profeettoja, -
jotka tekevät suuria ihmeitä. Siitä tässäkin puhutaan.
Jae 14: "Ja se villitsee maan päällä asuvaiset niillä ihmeillä, -
joita sen sallittiin tehdä pedon nähden; se yllyttää maan päällä asuvaiset -
tekemään sen pedon kuvan, -
jossa oli miekanhaava ja joka virkosi.
Ja sille annettiin valta antaa pedon kuvalle henki, -
että pedon kuva puhuisikin ja saisi aikaan, -
että ketkä vain eivät kumartaneet pedon kuvaa, ne tapettaisiin."
Tätä pedon kuvaa kutsutaan Matt. 24:ssä kauhistukseksi.
Kuva, joka aiheuttaa hävityksen ja joka pystyy tappamaan ihmisiä.
Paavali sanoo sitä 2. Tess. kirjeessä antikristukseksi, joka istuutuu -
Jumalan temppeliin, sanoo olevansa Jumala ja vaatii, että häntä palvotaan.
Tässä puhutaan aivan samasta asiasta.
Palaan nyt Matt. 24:ään.
Jakeessa 21 sanotaan: "Sillä silloin on oleva suuri ahdistus, -
jonka kaltaista ei ole ollut maailman alusta hamaan tähän asti -
eikä milloinkaan tule."
Tämä kaikki viittaa viidenteen sinettiin.
Nyt minä itse asiassa -
hyppään jakeeseen 29 Matt. 29:ssä.
Siinä sanotaan: -
"Mutta kohta niiden päivien ahdistuksen jälkeen -
aurinko pimenee, eikä kuu anna valoansa, -
ja tähdet putoavat taivaalta, -
ja taivaitten voimat järkkyvät."
Tähän viitataan monet kerrat Uudessa testamentissa -
ja Vanhan testamentin profeettojen kautta -
jonain, mikä tulee juuri ennen Herran päivää.
Kutsumme sitä kosmiseksi pimennykseksi.
Aurinko pimenee, Kuu muuttuu vereksi -
ja taivaan tähdet putoavat Maahan.
Luen tästä yhden esimerkin Jes. 13:stä.
Jakeesta 9 eteenpäin.
"Katso, Herran päivä tulee, tulee armottomana, -
tulee kiivaus ja vihan hehku, tekemään autioksi maan -
ja hävittämään siitä sen syntiset.
Sillä taivaan tähdet ja Kalevanmiekat eivät loista valollansa, -
aurinko on pimeä noustessansa, kuu ei kirkkaana kumota.
Minä kostan maanpiirille sen pahuuden -
ja jumalattomille heidän pahat tekonsa".
Pysähdyn tähän.
Mennäänpä sitten Ilmestyskirjan lukuun 6. Luetaan juuri sama asia, -
johon viitataan kuudennen sinetin avaamisella.
Ilm. 6 jakeesta 12 eteenpäin.
"Karitsa avasi kuudennen sinetin..."
Sanon muuten vielä, että jakeessa juuri ennen tätä, jakeessa 11, -
marttyyrien käskettiin olla kärsivällisiä ja levätä -
"kunnes oli täyttyvä myös heidän [...] veljiensä luku, -
joiden tuli joutua tapettaviksi niinkuin hekin."
Kehotus kestävyyteen on sellaista, -
mihin viitataan myös Matt. 24:ssä: -
"joka vahvana pysyy loppuun asti, se pelastuu."
Käsketään olemaan uskollinen ja pysymään vahvana -
tämän vaikean ajan aikana.
Suureen ahdistukseen viitataan myös -
Ilm. 3:10:ssä koetuksen hetkenä, -
joka on tuleva yli koko maanpiirin.
Siinäkin yhteydessä puhutaan uskollisena pysymisestä.
Luetaan luku 3 ja jae 10.
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen hetkestä, -
joka on tuleva yli koko maanpiirin -
koettelemaan niitä, jotka maan päällä asuvat."
Koetuksen hetkestä pelastaminen ei tarkoita sitä, -
että pääsemme koetuksen hetkeä pakoon.
Näemme sen selvästi 2. Tim. 3:sta.
Paavali sanoo jakeessa 1, -
että viimeisinä päivinä tulee vaikeita aikoja.
Sitten hyppään jakeeseen 10.
"Mutta sinä olet seurannut minun opetustani, vaellustani, aivoitustani, -
uskoani, pitkämielisyyttäni, rakkauttani, kärsivällisyyttäni, -
vainoissa ja kärsimyksissä, -
samanlaisissa kuin minun osakseni tuli Antiokiassa, Ikonionissa ja Lystrassa."
Siellä hänet jopa kivitettiin. Ihmiset luulivat, että hän kuoli.
"Mimmoisia vainoja olenkaan kärsinyt..."
[Kuunnelkaapa tätä.] "...ja kaikista Herra on minut pelastanut!"
Säästyikö Paavali vainoilta -
ja kärsimyksiltä? Ei!
Mutta kerrotaan, että hänet varjeltiin niissä niin, -
etteivät ne tuhonneet häntä ja ettei hän menettänyt uskoaan.
Hänet varjeltiin vainoissa ja koetuksissa.
Juuri samaan viitataan Ilm. 3:10:ssä: -
"pelastan sinut koetuksen hetkestä".
Se tarkoittaa, että Herra varjelee meidät koetuksen hetkellä, -
kun käymme läpi koetteluja ja kärsimyksiä.
Luetaanpa sitten kuudennesta sinetistä Ilm. 6:12:ssa.
"Ja minä näin, kuinka Karitsa avasi kuudennen sinetin; -
ja tuli suuri maanjäristys..." Ja nyt tulee kosminen pimennys -
viidennen sinetin, suuren ahdistuksen jälkeen.
"...ja aurinko meni mustaksi niinkuin karvainen säkkipuku, -
ja kuu muuttui kokonaan kuin vereksi, ja taivaan tähdet putosivat maahan, -
niinkuin viikunapuu varistaa raakaleensa, -
kun suuri tuuli sitä pudistaa". Taivaita ravistellaan, -
niin että tähdet putoilevat, Aurinko pimenee ja Kuu muuttuu vereksi.
Samaa kuvaillaan Joel 2:ssa lopunajoista.
Tämä esiintyy aina Herran päivän yhteydessä.
J. 14: "taivas väistyi pois niinkuin kirja, joka kääritään kokoon, -
ja kaikki vuoret ja saaret siirtyivät sijoiltansa.
Ja maan kuninkaat ja ylimykset ja sotapäälliköt ja rikkaat ja väkevät -
ja kaikki orjat ja vapaat kätkeytyivät luoliin ja vuorten rotkoihin -
ja sanoivat vuorille ja kallioille: 'Langetkaa meidän päällemme -
ja kätkekää meidät hänen kasvoiltansa, -
joka valtaistuimella istuu, ja Karitsan vihalta!
Sillä heidän vihansa suuri päivä on tullut, ja kuka voi kestää?'"
Suuri ahdistus juuri ennen kuudennen sinetin avaamista, -
joka tuo kosmisen pimennyksen, edeltää Messiaan tulemusta -
ja Herran päivää.
Se on suuri Jumalan viha, joka tulee maailman syntisten ylle.
Suuri ahdistus ei ole suuri Jumalan viha.
Se on vihollisen viha uskovia vastaan.
Se on koettelemusten ja koetuksen aikaa.
Meille ei ole ikinä luvattu, että välttyisimme koettelemuksilta, -
koetuksilta, vainoilta ja kärsimyksiltä. Ei ikinä.
Se on jotain, mikä meidän täytyy kohdata.
Sen sijaan meille luvataan, ettemme joudu kohtaamaan Jumalan vihaa.
Jumalan viha ei kohdistu meihin vaan syntisiin ja jumalattomiin, -
jotka ovat hylänneet Jumalan.
Älä siis sekoita Jumalan vihaa suureen ahdistukseen.
Jumalan viha kohdistuu syntisiin, jotka ovat torjuneet Hänet.
Suuri ahdistus on uskollisiin kohdistuvaa vainoa.
Sen aiheuttaa vihollinen, ei Jumala.
Jumala sallii sen, mutta Jumala ei ole sen takana.
Niinpä ennen kuin viha vuodatetaan maan päälle, -
meidät temmataan ylös ja pääsemme pakoon Jumalan vihaa, -
sillä niin luvataan yhä uudelleen.
Meidät on pelastettu Jumalan vihalta.
Jos olemme vilpittömästi tehneet parannusta -
ja elämämme on puhdas -
ja elämme vanhurskaasti Jumalan edessä, -
me pääsemme pakenemaan Jumalan vihaa.
Mutta me emme pääse pakoon vihollisen vihaa, -
sen tuottamaa vainoa, marttyyriutta, kärsimystä ja niin eteenpäin.
Se on selvää kautta koko Raamatun ja Uuden testamentin.
Sen minä halusin näyttää hyvin selvästi raamatunteksteistä, -
ennen kuin alan puhua pedon merkistä.
Pedon merkki on näet jotain, jonka joudumme kohtaamaan uskovina.
Meidän ei saa antautua väärään toivoon.
Jos joku sanoo vastoin Jumalan Sanaa: -
"Ole huoleti, sillä ennen kuin suuri ahdistus, -
antikristus ja pedon merkki tulevat, meidät temmataan täältä pois."
Se ei ole linjassa Jumalan Sanan kanssa.
Olen lukenut siitä, mitä Kiinassa tapahtui ennen kommunismin tuloa.
Uskovat ovat jälkeenpäin kirjoittaneet, mitä tapahtui.
Kaikki lähetyssaarnaajat lännestä olivat sanoneet: -
"Älkää olko huolissanne kommunisteista.
Teidät temmataan pois ennen heidän valtaannousuaan."
Ainoat, jotka häipyivät, olivat ulkomaalaiset lähetyssaarnaajat, -
jotka ajettiin pois Kiinasta. Sinne jäivät kaikki uskovat, -
enimmäkseen täysin valmistautumattomina -
järjettömään kärsimykseen ja vainoon, jota uskovien piti Kiinassa kohdata.
Se on vain esimakua siitä, mitä lopunaikoina tulee.
Meidän täytyy kuunnella Jumalan Sanaa, -
niin kuin Jeshua sanoi Smyrnan uskoville, -
että älkää pelätkö sitä, mitä tulette kärsimään.
Luen sen täältä Ilm. 2:10:stä.
Tässä sanotaan: "Älä pelkää sitä, mitä tulet kärsimään.
Katso, perkele on heittävä muutamia teistä vankeuteen, -
että teidät pantaisiin koetukselle, -
ja teidän on oltava ahdistuksessa kymmenen päivää.
Ole uskollinen kuolemaan asti, -
niin minä annan sinulle elämän kruunun."
Siinä on haaste meille näinä lopunaikoina.
Tämä ei ole mitään, mitä meidän pitäisi pelätä, -
sillä Jeshua teki selväksi: "Älä pelkää niitä, jotka voivat tappaa ruumiin.
Pelkää Häntä, joka voi tappaa ruumiin ja heittää helvettiin."
Häntä meidän tarvitsee pelätä. Kun pelkäämme Häntä -
olemalla Hänelle kuuliaisia ja elämällä puhtaasti, vanhurskaasti -
ja jumalallisesti Hänen edessään, meidän ei tarvitse pelätä kuolemaa, -
vainoa, kärsimystä ja vihollista, -
joka voi tappaa ruumiin mutta ei mitään muuta.
Se on Jumalan Sanan sanoma. Palataan Matt. 24:ään.
Jatketaan siitä, mihin jäimme, eli jakeesta 29.
"Mutta kohta niiden päivien ahdistuksen jälkeen..."
Nyt avataan kuudes sinetti.
"...aurinko pimenee, eikä kuu anna valoansa, -
ja tähdet putoavat taivaalta, ja taivaitten voimat..."
Tähdet varisevat, niin kuin viikunapuuta ravisteltaisiin.
"Ja silloin Ihmisen Pojan merkki näkyy taivaalla, -
ja silloin kaikki maan sukukunnat parkuvat; -
ja he näkevät Ihmisen Pojan tulevan taivaan pilvien päällä -
suurella voimalla ja kirkkaudella."
Se oli kysymys.
"Mikä on tulemuksesi ja maailmanajan lopun merkki?"
He olivat kuulleet Jeshuan sanovan, että temppeli tuhotaan, -
ja siihen viitataan jakeessa 15: hävityksen kauhistus, -
josta Daniel puhui, seisomassa pyhässä paikassa.
Se on merkki tulevasta tuhosta, -
temppelin häväistys.
Tulee ankara vaino, suuri ahdistus, -
ja niiden päivien jälkeen tulee kosminen pimennys -
ja Ihmisen Pojan tulemus suuressa voimassa.
Silloin kansat valittavat, kuten Ilm. 6:sta luimme.
Ilmestyskirjan luvussa 6 esitellään pääpiirteissään, -
mitä Ilmestyskirjassa sen jälkeen kerrotaan.
Se päättyy kuudenteen sinettiin -
juuri ennen Ihmisen Pojan tulemusta ja tulemuksen esittelyä.
Sitten palataan alkuun ja kerrotaan asioista yksityiskohtia.
Niin profeetallinen sana usein kirjoitetaan.
Sitä ei kirjoiteta kronologisessa järjestyksessä, -
että ensin sinetit, sitten pasuunat, sitten maljat.
Se on kehä, jossa asioita käydään uudelleen läpi eri lähtökohdista.
Kaikki osoittaa kohti Ihmisen Pojan tulemusta Ilm. 19:ssä, -
jossa Hän ratsastaa valkoisella hevosella. Se kerrotaan jo luvussa 6, -
kun kansat näkevät, että taivaat ovat avoinna ja Ihmisen Poika tulee, -
ja he itkevät ja valittavat, niin kuin Matt. 24:ssä sanotaan: -
"maan sukukunnat parkuvat". He itkevät ja yrittävät paeta -
luoliin ja kallionkoloihin Jumalan, Karitsan, vihaa, -
kun Hän tulee tuomitsemaan maailman suuressa vihassa -
sen synneistä.
Se ei ole suuri ahdistus.
Jumalan viha on täysin eri asia, ja me pääsemme siltä pakoon, -
kun meidät temmataan kohtaamaan Hänet yläilmoissa. Halleluja.
"...ja he näkevät Ihmisen Pojan tulevan taivaan pilvien päällä -
suurella voimalla ja kirkkaudella." Tämä on tempaus.
"Ja hän lähettää enkelinsä suuren pasunan pauhatessa, -
ja he kokoavat hänen valittunsa neljältä ilmalta, -
taivasten ääristä hamaan toisiin ääriin."
Halleluja. Verrataan tätä 1. Tess. kirjeen tuttuun kohtaan -
1. Tess. 4:ssä, -
jossa Paavali puhuu valittujen kokoamisesta -
ja pyhien ylöstempauksesta.
Jakeessa 16 sanotaan: -
"Sillä itse Herra on tuleva alas taivaasta".
Hän tekee niin vain kerran. On vain yksi paluu, -
yksi tulemus voimassa ja kirkkaudessa.
Samaa asiaa kuvataan Matt. 24:30:ssä.
Taivaalla näkyy Ihmisen Pojan merkki, ja Hän tulee enkeliensä kanssa.
1. Tess. 4:16: "Sillä itse Herra on tuleva alas taivaasta -
käskyhuudon, ylienkelin äänen -
ja Jumalan pasunan kuuluessa".
Joku on sanonut, että tämä on Raamatun äänekkäin jae.
Kuuluu huuto ja voimakas pasuuna.
Tässä ei puhuta salaisesta ylöstempauksesta, -
jota kukaan maailmassa ei huomaa vaan kaikki ihmettelevät, -
mitä näille ihmisille on tapahtunut. Koko maailma tietää, -
kun Ihmisen Poika tulee voimassa ja suuressa kirkkaudessa -
ylienkelin äänen ja pasuunan pauhatessa.
Myös Matt. 24:31:ssä sanotaan: -
"Ja hän lähettää enkelinsä suuren pasunan pauhatessa, -
ja he kokoavat hänen valittunsa". Mennään taas 1. Tess. 4:ään.
Tässä sanotaan: "...Jumalan pasunan kuuluessa, -
ja Kristuksessa kuolleet nousevat ylös ensin".
Ylösnousemus. Tätä kutsutaan ensimmäiseksi ylösnousemukseksi.
Ilm. 20 tekee hyvin selväksi, -
että ensimmäinen ylösnousemus on antikristuksen tulon jälkeen.
Minun täytyy lukea se teille. Tämä perustus on laskettava, -
jotta näette, että pedon merkki ei ole sellainen asia, -
jonka kanssa emme joudu vastatusten.
Luetaan luvusta 20.
Jakeesta 4: "Ja minä näin valtaistuimia, ja he istuivat niille, -
ja heille annettiin tuomiovalta; ja minä näin niiden sielut, -
jotka olivat teloitetut Jeesuksen todistuksen ja Jumalan sanan tähden,
ja niiden, jotka eivät olleet kumartaneet petoa eikä sen kuvaa -
eivätkä ottaneet sen merkkiä otsaansa eikä käteensä; -
ja he virkosivat eloon ja hallitsivat Kristuksen kanssa tuhannen vuotta.
Muut kuolleet eivät vironneet eloon, -
ennenkuin ne tuhat vuotta olivat loppuun kuluneet.
Tämä on ensimmäinen ylösnousemus."
Milloin on ensimmäinen ylösnousemus?
Kun Messias saapuu ja Messiaassa kuolleet nousevat.
Se on sen jälkeen, kun pyhät ovat pysyneet uskollisina -
eivätkä ole kumartaneet petoa tai sen kuvaa tai ottaneet sen merkkiä.
Ensimmäinen ylösnousemus tapahtuu sen jälkeen.
"Autuas ja pyhä on se, jolla on osa ensimmäisessä ylösnousemuksessa; -
heihin ei toisella kuolemalla ole valtaa, -
vaan he tulevat olemaan Jumalan ja Kristuksen pappeja -
ja hallitsevat hänen kanssaan ne tuhannen vuotta."
Luen loppuun katkelman 1. Tess. 4:ssä.
"Kristuksessa kuolleet nousevat ylös ensin; -
sitten meidät, jotka olemme elossa, -
jotka olemme jääneet tänne [Herran tulemukseen, parousiaan]".
Sitä kuvataan täällä.
Sanaa käytetään jakeessa 15: -
"[me], jotka jäämme tänne Herran tulemukseen [parousiaan]".
Siihen palataan jakeessa 17: "meidät, jotka olemme elossa, -
jotka olemme jääneet tänne, temmataan -
yhdessä heidän kanssaan".
Uskollisten, jotka nousivat ensimmäisessä ylösnousemuksessa.
"...pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Toisin sanoen meidät temmataan Häntä vastaan, kun Hän tulee.
Emme katoa Hänen kanssaan takaisin taivaaseen, -
sillä Hän astuu alas taivaasta parousiassaan -
noustakseen valtaistuimelleen Jerusalemissa -
hallitsemaan kuninkaiden Kuninkaana.
Kreikan sanaa parousia käytettiin Uuden testamentin ajalla -
siitä, kun keisarit palasivat Roomaan -
saavutettuaan voiton taistelukentällä.
Sitten hän meni Roomaan.
Joka kerta hänen uskolliset seuraajansa ja tukijansa -
menivät aina häntä vastaan -
ollakseen keisarin kanssa voiton- paraatissa, kun hän saapui Roomaan.
Samaa sanaa käytetään Messiaan tulemuksesta.
Sitä käytetään viitatessa ylösnousemukseen.
Tempaus on se, kun meidät viedään Herraa vastaan yläilmoihin -
Hänen laskeutuessaan taivaasta noustakseen valtaistuimelle -
suuren ahdistuksen jälkeen.
Ja ensimmäinen ylösnousemus tapahtuu suuren ahdistuksen jälkeen.
Meidän täytyy siis kestää tuleva koettelemuksen aika, -
koetuksen hetki. Se on lyhyt, -
tämä ankaran koetuksen hetki, jossa pitää olla uskollinen kuolemaan asti.
Matt. 24:ssä ei ole mitään viittausta mihinkään salaiseen tempaukseen, -
ennen kuin tempausta kuvaillaan jakeessa 31.
Pyhien tempaus Herraa vastaan yläilmoihin -
on rohkaiseva sana, -
josta meidän täytyy pitää kiinni, että pääsemme pakoon Jumalan vihaa.
Jos se tapahtuisi ennen suurta ahdistusta, -
Jeshua ei tietenkään olisi jättänyt sanomatta sitä, -
kun Hän puhui opetuksen lopunajoista Matt. 24:ssä.
Mutta se ei ole siellä. Siihen kuitenkin viitataan selvästi jakeessa 31 -
suuren ahdistuksen jälkeen. Se on sen mukaan, mitä itse näen, -
Raamatun opetus koko Uudessa testamentissa.
Ei mitään salaista ylöstempausta ennen Herran parousiaa taivaasta, -
mikä tuo Herran päivän.
Suuri ahdistus ei ole Herran päivä.
Se on saatanan raivoa ja vihaa -
juuri ennen kuin se heitetään pois kokonaan -
ja vangitaan tuhanneksi vuodeksi. Se tietää aikansa koittavan.
Se lyö pöytään viimeisen korttinsa yrittääkseen tuhota valitut.
Se tekee kaikkensa, mutta meidän pitää pysyä silloin uskollisena.
Se on myös, ja päätän tähän tarkastelemalla 2. Tess. 1:tä, -
sillä se kuvataan siinä niin selvästi.
Luen jakeesta 3, 2. Tess. 1. Kuunnelkaapa.
Tässä kuvataan koetuksen hetkeä.
"Me olemme velvolliset aina kiittämään Jumalaa teidän tähtenne, veljet, -
niinkuin oikein onkin, koska teidän uskonne runsaasti kasvaa -
ja keskinäinen rakkautenne lisääntyy itsekussakin, kaikissa teissä".
Meillä tulee olemaan lopunaikoina suuri usko, suuri luottamus.
Se on uskoakseni parempi sana.
Usko liittyy enemmän opinkappaleisiin, tietoon ja opetukseen.
Luottamus liittyy persoonaan. Meidän pitää oppia luottamaan -
henkilökohtaisessa suhteessa Herran itsensä kanssa.
Ja sitten rakkaus lisääntyy.
Tulemme tarvitsemaan vahvistusta -
veljiltä ja sisarilta rakkauden kautta.
Se kasvaa lopunaikoina, kun olemme uskollisia.
Se tuottaa syvän rakkauden pyhien välille.
Jae 4: "me itsekin Jumalan seurakunnissa kerskaamme teistä, -
teidän kärsivällisyydestänne ja uskostanne kaikissa vainoissanne -
ja ahdistuksissa, joita teillä on kestettävänä -
ja jotka ovat osoituksena Jumalan vanhurskaasta tuomiosta, -
että teidät katsottaisiin arvollisiksi -
Jumalan valtakuntaan, jonka tähden kärsittekin".
Me tulemme hallitsemaan Messiaan kanssa, kun Hän saapuu.
Raamatun periaate on, että Jumala ei koskaan käytä ketään, -
joka ei ole pysynyt uskollisena koetuksessa.
Luetaan kaksi sananpaikkaa.
Ap. t. 14:22.
Tässä Paavali ja Barnabas ensimmäisellä lähetysmatkallaan -
rohkaisevat pyhiä.
"[He] vahvistivat opetuslasten sieluja ja kehoittivat heitä -
pysymään uskossa ja sanoivat: 'Monen ahdistuksen kautta -
meidän pitää menemän sisälle Jumalan valtakuntaan'."
Tai selkeämmin: -
Jumalan valtakuntaan pitää mennä monen ahdistuksen kautta.
1. Piet. 1. Tässä puhutaan uskosta. Tässä sanotaan -
jakeesta 6 eteenpäin: "Sentähden te riemuitsette, -
vaikka te nyt, jos se on tarpeellista, vähän aikaa -
kärsittekin murhetta moninaisissa kiusauksissa".
Tässä: "jos tarpeellista". Toisissa käännöksissä: "joka on tarpeellista".
"[Vaikka] kärsittekin murhetta moninaisissa kiusauksissa, -
että teidän uskonne kestäväisyys", en tiedä, miten se oikeasti lausutaan, -
"koetuksissa havaittaisiin paljoa kallisarvoisemmaksi -
kuin katoava kulta, joka kuitenkin tulessa koetellaan, -
ja koituisi kiitokseksi, -
ylistykseksi ja kunniaksi -
Jeesuksen Kristuksen ilmestyessä." Halleluja!
Ilman koetuksia ei tule palkkiota -
sen muodossa, mitä tässä sanotaan, -
kiitoksena, ylistyksenä ja kunniana, kun Jeshua tulee takaisin.
Jatketaan, ja päätän pikapikaa 2. Tess. 1:een.
Jae 5: "ja jotka ovat osoituksena Jumalan vanhurskaasta tuomiosta, -
että teidät katsottaisiin arvollisiksi Jumalan valtakuntaan, -
jonka tähden kärsittekin".
Meidän pitää osoittaa koetuksissa, että olemme arvollisia hallitsemaan.
Uskomme pitää koetella, -
jotta Herra voi sanoa: "Hyväksytään!" -
kun Hän antaa meille vallan hallita kanssaan.
"Olet ollut uskollinen. Annan haltuusi kymmenen kaupunkia."
"Annan haltuusi viisi kaupunkia."
Hän tulee ja palkitsee meidät -
uskollisuudestamme ja kestävyydestämme koetuksissa.
"...arvollisiksi Jumalan valtakuntaan, jonka tähden kärsittekin, -
koskapa Jumala katsoo oikeaksi kostaa..."
Toivottavasti pysytte mukana. Päätän tähän.
"...kostaa ahdistuksella niille, jotka teitä ahdistavat, -
ja antaa teille, joita ahdistetaan, levon -
yhdessä meidän kanssamme". Milloin se tapahtuu?
"...kun Herra Jeesus ilmestyy taivaasta -
voimansa enkelien kanssa".
Saamme levon silloin, emme aikaisemmin.
Se tapahtuu silloin, kun uskottomat tuomitaan.
Hän tulee, j. 8: "tulen liekissä ja kostaa niille, -
jotka eivät tunne Jumalaa -
eivätkä ole kuuliaisia meidän Herramme Jeesuksen evankeliumille.
Heitä kohtaa silloin rangaistukseksi iankaikkinen kadotus -
Herran kasvoista ja hänen voimansa kirkkaudesta, -
kun hän sinä päivänä tulee".
Herran päivänä, kun Hän sinä päivänä tulee. Herran päivä koittaa -
Herran tulemuksessa.
"...että hän kirkastuisi pyhissänsä -
ja olisi ihmeteltävä kaikissa uskovissa, -
sillä te olette uskoneet meidän todistuksemme."
Ystävät, tätä me odotamme.
Tulevaa lepoa koetuksista ja koettelemuksista -
Herran tulemuksessa, kun Hänen vihansa vuodatetaan uskottomien ylle.
Sitä ennen meidän täytyy käydä läpi koetuksia, koettelemuksia, -
vainoja, kärsimystä, marttyyriutta ja myös pedon merkin kohtaaminen.
Minun olisi paljon helpompi sanoa: "Näistä ei tarvitse olla huolissaan.
Meidät temmataan pois."
Raamattu ei opeta niin. Meidän täytyy se nähdä selvästi.
Anteeksi, että sanon näin, mutta se on sanoma korvasyyhyyn -
jostain sellaisesta, minkä ihmiset haluavat uskoa: -
että jos he vain ovat uskossa, -
heidän ei tarvitse olla huolissaan vaikeuksista lopunaikoina.
Heidät pyyhkäistään taivaaseen, ennen kuin suuri ahdistus tulee.
Toivottavasti olet nähnyt, ettei se ole linjassa Raamatun kanssa.
Joudumme kohtaamaan vihollisen vihan, -
mutta emme Jumalan vihaa. Ne ovat kaksi eri asia.
Seuraavassa opetuksessani -
aion käsitellä pedon merkkiä.
Tiedämme, että ne, jotka ottavat pedon merkin, -
tuomitaan ikuiseen helvetin tuleen, -
joten tämä on erittäin vakava asia.
Jumalan siunausta! Kiitos, että kuuntelit.
Jaa sanomaa niin monelle kuin voit.
Elämme erittäin tärkeitä ja vakavia aikoja.
Me emme tiedä päivää emmekä hetkeä, jolloin Jeshua tulee, -
mutta tiedämme aikanaan, millä ajalla se tapahtuu.
Jeshua sanoi Matt. 24:ssä, että kun näette tämän kaiken, -
merkit, joista Hän oli puhunut, -
tietäkää, että Hänen tulemuksensa on lähellä, oven edessä.
Kykenemme siis tietämään, milloin Hän on ovella, -
niistä merkeistä, joista Hän kertoi valmistellakseen meitä.
Mutta tarkkaa hetkeä, päivää, aikaa päivästä -
ja silmänräpäystä me emme tiedä. Siksi meidän pitää olla valmiita -
ja valmistella elämämme -
lopunaikojen koetukseen, joka on tulossa.
Jos tunnemme ajat, meidän on helpompi kestää koetus, -
sillä se kestää hyvin lyhyen ajan. Kiitos Jumalalle, se ei kestä pitkään.
Ilmestyskirjassa sanotaan, -
että antikristukselle annetaan valta hallita vain hetken.
Jumalan siunausta! Kiitos seurasta. Nähdään ensi viikolla. Shalom!
Suomennos: TV7